**MEGÁLLAPODÁS**

**ÜZEMELTETÉSSEL KAPCSOLATOS KÖLTSÉGVISELÉSRŐL**

amely létrejött egyrészről

**Körmend Város Önkormányzata**

székhelye: 9900 Körmend, Szabadság tér 7.

képviseli: Bebes István polgármester

törzsszáma: 733612

adóigazgatási azonosító száma: 15733610-2-18

bankszámlaszáma: 11747020-15420820

KSH statisztikai számjele: 15733610-8411-321-18

mint Átadó (a továbbiakban: **Önkormányzat**),

másrészről

**Szombathely Tankerületi Központ**

székhelye: 9700 Szombathely, Kossuth Lajos utca 8.

képviseli: Fodor István. tankerületi központ igazgató

adóigazgatási azonosító száma: 15835499-2-18

Előirányzat-felhasználási keretszámla száma: 10047004-00336925-00000000

ÁHT azonosítója: 361739

KSH statisztikai számjele: 15835499-8412-312-18

mint átvevő (a továbbiakban: **Tankerület**)

harmadrészről

**Hungast Vital Korlátolt Felelősségű Társaság**

Cím: 1129 Budapest, Fehérvári út 85.

Képviseli: Komáromi Csaba és Kérfalusi Attila Gyula ügyvezetők (képviseleti jogosultságuk együttes)

Számlavezető pénzintézete: MKB Bank Zrt.

Számlaszáma: 10300002-10372552-49020011

Adószáma: 10798274-2-44

Cégjegyzék száma:01-09-260385

mint Vállalkozó – a továbbiakban: **Vállalkozó**

(a továbbiakban együtt: **Felek**) között alulírott helyen és napon a következő feltételekkel:

1. A szerződő felek megállapítják, hogy az Önkormányzat és a Tankerület egymással 2016. december 15 napján vagyonkezelési szerződést kötött a körmendi általános iskolák egyes ingatlanrészeinek és a körmendi gimnáziumnak az Átvevő részére történő vagyonkezelésbe adása kapcsán.
2. A megkötött vagyonkezelési szerződés II. 4. pontja szerint a **„**Felek megállapodnak abban, hogy a vagyonkezelésbe, illetve használatba adott ingatlanrészek üzemeltetési költségmegosztását külön megállapodásukban rögzítik.” Jelen megállapodás célja ezen üzemeltetési költségek megosztásának, a megosztás elveinek 2021. szeptember 1. napjától érvényes közös szabályozása.
3. Fenti előzmények alapján a szerződő felek az alábbiakban állapodnak meg:
4. Általános elvként megállapodik az Önkormányzat és a Tankerület abban, hogy ahol van almérő, ott az egymás közti elszámolás alapját az almérőn mért fogyasztás jelenti.
5. Az Önkormányzat és a Tankerület általánosan megállapítják, hogy ahol e szerződés kivételt nem említ, ott minden esetben a közüzemi mérőórák a Tankerület nevére kerültek átíratásra.
6. Általánosan megállapodik az Önkormányzat és a Tankerület egymással arról, hogy továbbszámlázás esetén 30 napos határidővel vállalják egymás viszonylatában a számla kiegyenlítését.
7. A **Körmendi Kölcsey Ferenc Gimnázium** működtetése során felmerülő valamennyi üzemeltetési költség a Tankerületet terheli, mivel ezen köznevelési intézmény egésze a Tankerület vagyonkezelésébe került.
8. A **Körmendi Alapfokú Zene- és Táncművészeti Iskola** működtetése során felmerülő valamennyi üzemeltetési költség a Tankerületet terheli, mivel ezen köznevelési intézmény egésze a Tankerület vagyonkezelésébe került.
9. **Az Olcsai-Kiss Zoltán Általános Iskola székhelyintézménye működtetése során felmerülő üzemeltetési költségek tekintetében a felek megállapodása a következő:**

fa) Ezen köznevelési intézményt illetően nem került a Tankerület vagyonkezelésébe az iskolához tartozó tálalókonyha, és az ehhez tartozó kiszolgáló helyiségek (tárolók, étterem). Ezen ingatlanrészek nem rendelkeznek önálló mérési lehetőséggel, kivéve a tálalókonyhát, amely vonatkozásában almérők kerültek felszerelésre.

Az iskolában található tálalókonyha működtetésével kapcsolatos közüzemi költségeket a konyhát működtető Vállalkozó viseli. A Vállalkozó által felhasznált közüzemi fogyasztást almérők mérik az intézményben, így az almérők alapján történik a Vállalkozó közüzemi fogyasztásának elszámolása.

A szerződő felek megállapodnak abban, hogy a Tankerület jogosult e megállapodás alapján a közüzemi fogyasztás díjának kiszámlázására. A Vállalkozó mindezt tudomásul veszi és elfogadja. A számlázás a főmérőn mért havi fogyasztást alapul véve, a főmérő kapcsán kiállított havi közüzemi számla alapján, az almérőn mért fogyasztás alapján arányosítással történik havonta, mely számlát a Vállalkozó a kézhezvételtől számított 60 napon belül egy összegben köteles kiegyenlíteni az Átvevő részére.

A tálalókonyha működtetésével kapcsolatos egyéb költségeket (telefon, szemétszállítási díj, ételmaradék elszállítása stb.) a Vállalkozó közvetlenül fizeti meg a szolgáltatóknak.

fb) Az Olcsai-Kiss Zoltán Általános Iskola székhelyintézménye tekintetében a Tankerület és az Önkormányzat jogviszonyában az fa) pontban említetteken kívül más, üzemeltetési költség megosztásával kapcsolatos kérdés, elszámolási alap nincs, így az iskola működtetésével kapcsolatos valamennyi üzemeltetési költség – az fa) pontban írtak kivételével- az Átvevő terhe.

1. **Az Olcsai-Kiss Zoltán Általános Iskola Somogyi Béla Tagiskolája működtetése során felmerülő üzemeltetési költségek tekintetében a felek megállapodása a következő:**

ga) A **városi sportcsarnok és uszoda** nem kerül a Tankerület vagyonkezelésébe, ugyanakkor az Átvevő használhatja azokat az iskolai testnevelés keretében. A közös használat és működtetés miatt a felek megállapodása a következő a városi sportcsarnok és uszoda tekintetében:

gaa) **Sportcsarnok:**

* a gázfogyasztás önálló mérővel mérhető a sportcsarnokban. Az órák továbbra is az Önkormányzat nevén maradnak, és a gázfogyasztás után az Önkormányzat a számlaösszeg 70%-át viseli, míg a fennmaradó 30%-át továbbszámlázza a Tankerület felé
* az áramfogyasztás tekintetében a számlaösszeg 80%-át az Önkormányzat viseli, míg a fennmaradó 20%-át az Önkormányzat továbbszámlázza a Tankerület felé
* a sportcsarnok használatával kapcsolatos vízfogyasztás (öltözők, mosdók) kapcsán nem számláz tovább költséget az Önkormányzat a Tankerület felé
* a Sportcsarnok takarítását egy fő végzi, amely fő az Önkormányzat (pontosabban annak költségvetési szerve, Körmend Város Gondnoksága) alkalmazásában áll, és nem került az Átvevő foglalkoztatotti állományába. A takarító munkabérét a felek közösen viselik akként, hogy annak 70%-át az Önkormányzat (pontosabban Körmend Város Gondnoksága), 30%-át a Tankerület viseli úgy, hogy a 30%-nak megfelelő összeget – alátámasztó dokumentumok alapján - az Önkormányzat költségvetési szerve, Körmend Város Gondnoksága továbbszámlázza a Tankerület felé.
* A sportcsarnok működtetéséhez szükséges dologi kiadásokat (takarítószerek stb.) a felek közösen viselik akként, hogy annak 70%-át az Önkormányzat, 30%-át az Átvevő viseli. Az Önkormányzat költségvetési szerve, Körmend Város Gondnoksága a szükséges alátámasztó dokumentumokat (pl. számlák) másolatban csatolja a költségkimutatás mellé.
* A szerződő felek rögzítik, hogy a sportcsarnok vonatkozásában az Átvevő felé Körmend Város Gondnoksága állítja ki a számlákat. Körmend Város Gondnoksága a Sportcsarnokkal kapcsolatosan a fentiekben részletezett módon az Átvevő által viselt költségeket, mint használati díjat negyedévente, minden negyedévet követő hó 15. napjáig számlázza tovább az Átvevő felé, mely számlákat az Átvevő 30 napos fizetési határidővel vállalja kiegyenlíteni.

gab) **Uszoda:**

* Az uszoda kapcsán a szerződő felek megállapodása az, hogy a Tankerület óradíjat fizet az Önkormányzat költségvetési szerve, Körmend Város Gondnoksága részére az uszodának az iskolások általi használatba vételéért.
* Az óradíj összege:
* Körmendi iskolába járó gyermekek esetében: 1500 Ft.+ÁFA/óra/csoport
* Nem körmendi iskolába járó gyermekek esetében az óradíj: 4500 Ft. + ÁFA/óra/csoport
* A szerződő felek rögzítik, hogy az uszoda vonatkozásában az Átvevő felé Körmend Város Gondnoksága állítja ki a számlákat negyedévente, minden negyedévet követő hó 15. napjáig. A számlákat az Átvevő 30 napos fizetési határidővel vállalja kiegyenlíteni.
* A szerződő felek megállapodnak abban, hogy az uszodai óradíjat minden év április 30-ig közösen felülvizsgálják, mivel annak mértékének alapját mindig az előző évben, mint bázisévben jelentkezett kiadások képezik. A felülvizsgálat alapján az esetleges óradíj mértékének változását a felek mindig a következő tanévre vonatkozóan, azaz az adott év szeptemberétől –júniusig tartó időszakra alkalmazzák. Az uszodai óradíj mértékének esetleges változása nem igényli e szerződés módosítását, arról Körmend Város Önkormányzata (annak költségvetési szerve, Körmend Város Gondnoksága) és a Szombathelyi Tankerületi Központ külön állapodik meg a jövőben.

gb) **Iskolaépület és kollégium**

Az Olcsi-Kiss Zoltán Általános Iskola Somogyi Béla Tagiskolájának a Tankerület vagyonkezelésébe került ingatlanrészei és a Tankerület vagyonkezelésébe nem kerülő Kollégiumműködtetése során felmerülő üzemeltetési költségek tekintetében a felek megállapodása a következő:

gba) A gázfogyasztást egy mérő méri a Tankerület vagyonkezelésébe kerülő ingatlanrészek és a Tankerület vagyonkezelésébe nem kerülő Kollégium tekintetében. A mérőóra a Tankerület nevére átírásra került, amely végett a mérőórán mért fogyasztás az alábbiak szerint oszlik meg:

* a számlaösszeg 80%-át a Tankerület viseli, míg a fennmaradó 20%-át a Tankerület továbbszámlázza **Körmend Város Gondnoksága felé**

gbb) Az áramfogyasztást önálló mérő méri a Tankerület vagyonkezelésébe került ingatlanrészek és a Tankerület vagyonkezelésébe nem kerülő Kollégium tekintetében külön-külön. Az a mérőóra, mely a Tankerület vagyonkezelésébe kerülő ingatlanrészek tekintetében méri a fogyasztást, a Tankerület nevére átírásra került. Mind a Tankerület, mind az Önkormányzat maga viseli a mérőórákon mért fogyasztás alapján kiállítandó számlák díját.

gbc) A vízfogyasztást egy mérő méri a Tankerület vagyonkezelésébe kerülő ingatlanrészek és a Tankerület vagyonkezelésébe nem kerülő Kollégium tekintetében. A mérőóra a Tankerület nevére átírásra került. A mérőórán mért fogyasztás az alábbiak szerint oszlik meg:

* a számlaösszeg 80%-át a Tankerület viseli, míg a fennmaradó 20%-át a Tankerület továbbszámlázza **Körmend Város Gondnoksága felé.**

gc) Ezen köznevelési intézményt (Olcsi-Kiss Zoltán Általános Iskola Somogyi Béla Tagiskolája) illetően nem kerül az Átvevő vagyonkezelésébe az iskolához tartozó **tálalókonyha,** és az ehhez tartozó kiszolgáló helyiségek (tárolók, étterem).

Az iskolában található tálalókonyha működtetésével kapcsolatos közüzemi költségeket a konyhát működtető Vállalkozó viseli. A Vállalkozó által felhasznált közüzemi fogyasztást – a villamos energia kivételével - almérők mérik, így az almérők alapján történik a Vállalkozó közüzemi fogyasztásának elszámolása, míg a gázfogyasztást közvetlenül fizeti meg Vállalkozó a Szolgáltatónak főmérő alapján.

A Tankerület e megállapodás alapján jogosult a közüzemi fogyasztás díjának kiszámlázására. A Vállalkozó mindezt tudomásul veszi és elfogadja. A számlázás a főmérőn mért havi fogyasztást alapul véve, a főmérő kapcsán kiállított havi közüzemi számla alapján, az almérőn mért fogyasztás alapján arányosítással történik havonta, mely számlát a Vállalkozó a kézhezvételtől számított 60 napon belül egy összegben köteles kiegyenlíteni a Tankerület részére.

A villamos energia fogyasztást az Önkormányzat jogosult továbbszámlázni a Vállalkozónak a tálalókonyha vonatkozásában, mivel a Vállalkozó villamos energia fogyasztását az Átvevő vagyonkezelésébe nem kerülő Kollégiumban található főmérő méri.

A tálalókonyha működtetésével kapcsolatos egyéb költségeket (telefon, szemétszállítási díj, ételmaradék elszállítása stb.) a Vállalkozó közvetlenül fizeti meg a szolgáltatóknak.

1. Az itt nem szabályozott, a köznevelési célt szolgáló épületek fenntartásával kapcsolatos egyéb költségek (biztosítás, munka-és tűzvédelem, érintésvédelem stb.) viselése terén a felek közt köttetett, az 1. pontban körülírt megállapodás az irányadó.
2. Jelen megállapodás 2021. szeptember 1. napján lép hatályba, ugyanakkor a Felek között 2016. december 15. napján aláírt „Megállapodás üzemeltetéssel kapcsolatos költségviselésről” szerződés hatályát veszti.

A felek a megállapodást jóváhagyólag írják alá.

**Körmend, 2021. augusztus …. Szombathely, 2021. augusztus ….**

|  |  |
| --- | --- |
| …………………………………………  **Körmend város Önkormányzata**  **Bebes István**  **polgármester** | ………………………………………..  **Szombathelyi Tankerületi Központ**  **Fodor István**  **tankerületi igazgató** |
| pénzügyileg ellenjegyzem:  Körmend, 2021. augusztus ….    ……………………………………………  **Körmend város Önkormányzata**  Kósi Eszter gazdasági vezető | pénzügyileg ellenjegyzem:  Szombathely, 2021. augusztus …..  ……………………………………………  **Szombathelyi Tankerületi Központ**  Varga Béláné gazdasági vezető |

|  |  |
| --- | --- |
| Ellenjegyzem:  Körmend, 2021. augusztus ……  ….……………………………………….  Dr. Stepics Anita jegyző | Ellenjegyzem:  Szombathely, 2021. augusztus …..  ………………………………………..  ügyvéd |

A Hungast Vital Kft. képviseletében a szerződésnek Hungast Vital Kft-t érintő szabályozásait tudomásul veszem és elfogadom:

Budapest, 2021………………

……………………………………

Komáromi Csaba és Kérfalusi Attila Gyula ügyvezetők